Saluton kaj bonvenon al la Konscio-Projekto de Naturaj Mondaj Faktoj—
nova serio, en kiu mi priskribas la gravecon de
la konservado de faŭno kaj kiel vi povas kontribui al ĝi.
En ĉi tiu filmeto, kun mi estas Alex Collins—
alia jutubista entuziasmulo de faŭno kaj biologisto
ĉe la Universitato de Bristolo.
Oni povas trovi la ligilon de lia kanalo sube,
mi rekomendas kontroli ĝin
por filmetoj pri la plej maloftaj specioj de la mondo
kaj kion vi povas fari por helpi ilin.
Nu, kio estas mara konservado?
Oni difinas maran konservadon kiel la protektadon de maraj ekosistemoj,
kiu temas ĉefe pri la limigado de homfarita damaĝo al la ekosistemoj
kaj la protektado de endanĝerigataj specioj.
La ĉefaj minacoj, kiujn spertas la oceanoj, estas la perdo de specioj,
la degenerado de habitatoj
kaj ŝanĝiĝoj de la funkciado de ekosistemoj.
Homa aktiveco kaŭzas pliigon de formorto
kaj malpliigo de biodiverseco,
ĉefe en koralaj rifoj— 88% da ili estas endanĝerigataj
per troaj emisioj de karbona dioksido.
Ĉi tiuj rifoj estas inter la plej gravaj fontoj de biodiverseco tutmonde.
Rifoj bezonas proksimume 10.000 jarojn por formiĝi el koralaj polipoj,
kaj eĉ 30.000.000 jarojn por
atingi plenan maturiĝon.
Ili enhavas preskaŭ 25% da ĉiu mara vivo.
Tamen, tutmonde,
koralaj rifoj estas mortantaj,
ĉar varmiĝantaj temperaturoj kaj malbonaj cirkonstancoj blankigas la koralojn
kaj farigas al ili la forĵetado de la buntaj algoj,
kiujn bezonas la koraloj por vivado.
Do, kial mara konservado tiel gravas?
Pro la nuntempe plej alta endanĝerigado de la oceanoj
kaj la formorto de 50% da la koralaj rifoj dum la pasintaj tridek jaroj,
mara konservado neniam
pli gravis ol nuntempe.
Mi jam faris kelkajn filmetojn
por priskribi pri kial konservado tiom gravas,
kaj kial ni devas savi endanĝerigataj specioj.
Do, kontrolu tiujn filmetojn post kiam
vi estos spektinta ĉi tiun.
Simple, malsamaj specioj dependas de unu al la alia por vivado.
Se unu specio estas minacata,
verŝajne alia specio ankaŭ estas minacata.
Pro tio, okazas ĉena reakcio, ĝis eventuale
tuta ekosistemo estas minacata.
Ni bezonas sanajn ekosistemojn tiom,
kiom la maran vivon mem,
ĉar sen ili, ni havus malpli da manĝaĵoj, malpli da mono,
kaj malpli da vivo en nia planedo ĝenerale.
Finfine, la Tero bezonas sanajn oceanojn,
kaj ni estas la respondeculoj por protekti ilin.
Do, kiel ni povas fari ĉi tion?
Unu el la metodoj plej efikaj estas la kreado de maraj protektitaj areoj.
Tio kreas multe pli sekuran medion por la mara vivo,
protektante kontraŭ trofiŝado,
brupoluado de ŝipoj, kaj aliaj tipoj de homa aktiveco.
Dankeme, ene de tiuj areoj, la biodiverseco povas pliiĝi je 21%.
Oni ankaŭ povas uzi artefaritajn rifojn.
Ili estas homfaritaj strukturoj, kiuj estas konstruitaj por subteni la maran vivon
kaj la kreskiĝon de novaj koraloj.
Artefaritaj rifoj sukcese provizas habitaton por endanĝerigata faŭno
kaj helpas la resaniĝon de damaĝitaj ekosistemoj
kaj la regeneriĝon de la altvalora biodiverseco.
Krom tiuj strategioj, ni ankaŭ devas zorgi pri
kiel ni interagas kun la mara medio.
Profundmaraj teĥnikoj de fiŝado kiel trolado,
dum kiu oni trenas reton sur la marfundon,
povas esti ege detruaj,
ĉar ili ruinigas ekologie gravajn speciojn, inkluzive de specifaj koraloj.
Pelagaj teĥnikoj de fiŝado, en kiu oni trenas reton tra la pelagan zonon,
povas esti egale malbonaj.
Ĉi tiuj teĥnikoj estas sendistingaj;
la retoj kaptas ĉion,
eĉ se la fiŝkaptistoj ne volas ĝin.
Pro tio, protektataj bestoj kiel delfenoj kaj testudoj ofte estas vunditaj
aŭ mortigitaj.